Louder Than Bombs

Louder Than Bombs הוא אלבום אוסף של להקת הסמית'ס, שיצא כאלבום כפול במרץ 1987 על ידי חברת התקליטים האמריקאית סייר רקורדס. האלבום הגיע למקום ה-62 במצעד האלבומים האמריקאי בילבורד 200. הביקוש הניע את חברת התקליטים הבריטית שלהם, ראף טרייד, להוציא את האלבום גם באופן מקומי. עם יציאתו בבריטניה במאי 1987, הגיע האלבום למקום ה-38 במצעד הבריטי. בשנת 2003 דורג האלבום במקום ה-365 ברשימת 500 האלבומים הגדולים בכל הזמנים של מגזין הרולינג סטון, ובמקום ה-369 ברשימה המתוקנת של שנת 2012. האלבום הגיע למעמד זהב על ידי RIAA בשנת 1990.

 שחרור 
האלבום יצא כמקבילה האמריקאית לאוסף הבריטי האחרון שלהם, The World Won't Listen, והורכב מכל הסינגלים וכמעט כל הבי-סיידים שלא היו זמינים באותה תקופה בארצות הברית, לא בסינגל ולא באלבום, עם עוד כמה רצועות שנוספו. השם הושאל משורה בשיר הפרוזה המורחב של אליזבת סמארט By Grand Central Station I Sat Down and Wept.

האלבום נועד להוות תחליף ל-The World Won't Listen ולאוסף Hatful of Hollow מ-1984, מכיוון שאלו לא יצאו בארצות הברית. זו הסיבה שהשיר "This Night Has Open My Eyes" מתוך Hatful of Hollow נכלל באלבום. הסינגלים "This Charming Man" ו-"How Soon Is Now?" כבר שוחררו בארצות הברית כבונוס באלבומים The Smiths ו-Meat Is Murder, בהתאמה.

כמו ב-The World Won't Listen, האוסף הזה כולל את הסינגל המבוטל "You Just Haven't Earned It Yet, Baby" (שהועבר לטובת "Shoplifters of the World Unite"), אם כי במיקס שונה וקצר יותר. עם זאת, גרסה קצרה יותר של השיר הוחלפה כאשר Louder Than Bombs יצא מחדש בשנת 2011. בנוסף, גרסת Louder Than Bombs של "Stretch Out and Wait" היא הגרסה מהבי-סייד של "Shakespeare's Sister", הכוללת מילים מעט שונות. כמו כן יש לציין את העובדה כי "Ask" מופיע ב-Louder Than Bombs וב-The World Won't Listen במיקס מעט שונה וארוך יותר מגרסת הסינגל שלו.

בשל העובדה שהאלבום הציע מספר בי-סיידים (כמו גם את הסינגל האחרון של הלהקה דאז "Sheila Take a Bow") שמעולם לא נאספו לאלבום לפני כן, Louder Than Bombs הפך לפופולרי מאוד בקרב מעריצים בבריטניה. כדי להימנע מתשלום מחירי יבוא גבוהים, החליטה חברת התקליטים הבריטית של הסמית'ס, ראף טרייד, להוציא גם את האלבום. האלבום הכפול נמכר במחיר של אלבום בודד, כדי לרכך את הביקורת מצד מעריצים שכבר רכשו את The World Won't Listen שלושה חודשים קודם לכן.

לאחר שוורנר מיוזיק גרופ רכשה את הקטלוג האחורי של הסמית'ס ב-1992, כל אלבומי הסמית'ס שוחררו מחדש במחיר בינוני, כולל Louder Than Bombs.

 רשימת רצועות 

 משתתפים 
 מוריסי - שירה
 ג'וני מאר - גיטרה, פסנתר, מפוחית, גיטרת סלייד בשיר "Panic", מנדולינה בשירים "Please Please Please Let Me Get What I Want" ו-"Golden Lights"
 אנדי רורק - גיטרה בס, צ'לו בשירים "Shakespeare's Sister" ו-"Oscillate Wildly"
 מייק ג'ויס - תופים, טמבורין בשירים "Hand in Glove" ו-"Stretch Out and Wait"

 מוזיקאים נוספים 
 קרייג גאנון - גיטרת קצב בשירים "Half a Person","London", "Panic", "You Just Haven't Earned It Yet, Baby", "Ask" ו-"Golden Lights", גיטרה מובילה ב-"London", מנדולינה ב-"Golden Lights"
 קירסטי מק'קול - קולות רקע בשירים "Ask" ו-"Golden Lights"
 ג'ון פורטר - גיטרת סלייד בשיר "Sheila Take a Bow", אפקטים קוליים בשיר "Ask", מכונת תופים וגיטרה בס בשיר "Golden Lights"
 סטיבן סטריט - תכנות מכונות תופים נוסף בשיר "London", דגימה בשיר "Rubber Ring", אפקטים קוליים בשיר "Asleep"

 הפקה 
 ג'וני מאר - מפיק (A3)
 ג'וני מאר, מוריסי וסטיבן סטריט - מפיקים (A5–6)
 מוריסי ומאר - מפיקים (A2, C5, D5–6)
 ג'ון פורטר - מפיק (A1, A4, B1-2, B4-6, C1-2, C4, C6, D3)
 רוג'ר - מפיק (D4)
 הסמית'ס - מפיקים (B3, C3, D1–2)

קישורים חיצוניים

הערות שוליים

קטגוריה:אלבומי הסמית'ס
קטגוריה:אלבומי אוסף באנגלית
קטגוריה:אלבומי הופעה באנגלית